Han vokste opp i den lille byen Central i Sør-Carolina, hvor foreldrene drev et bevertningssted. Han ble foreldreløs som 21-åring og overtok omsorgen for sin da 13 år gamle lillesøster, som han ble verge for. Han var bartender hjemme i Central mens han studerte jus ved University of South Carolina. Han har drevet egen advokatvirksomhet, og vært både advokat og dommer ved militære domstoler. Han har hatt rang av oberst i luftvåpenreserven.